BMW Charging er en offentligt tilgængelig opladningsløsning, når du gerne vil kunne lade din BMW fleksibelt og uden bekymringer, hvor du får mulighed for at lade ved alle de ladepunkter og tjenester, du har behov for hjemme, på arbejde og undervejs.
Alt efter modellen medfølger der som standard et mode-2-kabel eller en Flexible Charger, som kan anvendes ved enkeltstående opladninger ved en normal stikkontakt. Til din Flexible Charger kan du få adaptere som tilvalg, hvilket også gør det muligt at lade fra stikkontakter i andre lande. Som tilvalg kan du også få adaptere, som gør det muligt at anvende din Flexible Charger til opladning via industrielle strømudtag med en ladehastighed på op til 11 kW.
For hurtige og sikre opladninger anbefaler vi en ladeboks inklusive installation via vores samarbejdspartner E.ON. Hvis du vælger en ladeboks uden fast kabel, kan du anvende mode-3-kablet, der følger med bilen som standard.
Med BMW Charging-kortet, der også følger med, når du køber din BMW, får du adgang til det stadigt voksende netværk af offentligt tilgængelige ladestationer. Opladningsnetværket omfatter også High Power Charging-stationer til lynopladning af din elbil. På www.bmw-public-charging.com får du nærmere information om og en oversigt over de ladestandere, der indgår i opladningsnetværket, og det er også der, du bliver registreret til at kunne bruge tjenesten.